Het zijn comen in recht voe meye en scepen van loeven inde
vant ald henric goerts van oplynchre die na de recht d stat
van loeve come en geleydt is tot den goeden goert anssems
in deen side en andries kemerlinc die oec na den selve recht
d stat van loeven geleydt is tot alle de goede woute wel
karts en willems vande meye in dande als van ene huyse
en hove gelege toplynthre inde putstrate tussche de goede
oeden marien en heylwige anssems It van ene beemde ge
legen oec toplynthre in langendriessche aende nuwebeemde
tussche de goede d porte sgodshuys van maeghde dael en
de goede danele daneels daer de vors henrics
goerts een aensprake dede tot de voirg goeden Seggende dat
wile gheert witten eene bastart soen hadde met name gheert
witten die stom was den welken hi goedde inde goede vors
En boet de vors henric te thoene en mette minste Seggende
voert de selve henric dat de voirs gheert de bastart de
voirs goede sijn leefdaghe lanc besatt als zijn erve en
daer uut starf als uut sine erve en dat boet hi oec te
hoene Noch seyde voert de selve henric dat na doet
des vors gheerts bastarts jonck symoen vand condborch
de voirs goede als he aenveerdt hadde en d na inde
voirs goede goedde den vors goerde anssems En dat boet
hi te thoene met scepen brieve van oplynthre seggen
noch de vors henric dat tot oplynthre een recht wae so
wat goede bastarde acht liete die sond wettighe gebourte
storven dat die aende he qmen en hem sculdech waen
toe te hoen en dat boet hi oec te thoenen Mids
welke redene de vors henr meyndde en dede seggen
dat hem en sine beleyde de vors goede volgen
soude en sculdech waen te volgen Op dwelc
dde vors andries kemlinc hem met sine gelevden voespreke
vantwerde seggende dat hem alsulken aensprake ec